cyanic-selkie/wikianc huggingface dataset:
Καναδικά Γαλλικά
Εξωτερικοί σύνδεσμοι
Κατηγορία:Γλώσσες του Καναδά Κατηγορία:Γαλλική γλώσσα
Κύπρος Χριστοφόρου
Ο Κύπρος Χριστοφόρου (γενν. στις 24 Απριλίου 1993) είναι Κύπριος ποδοσφαιριστής, ο οποίος αγωνίζεται ως δεξιός πλάγιος αμυντικός για τη Νέα Σαλαμίνα.
Άρης Λεμεσού
Ο Χριστοφόρου είναι προϊόν των ακαδημιών του Άρη Λεμεσού. Έκανε το επίσημο ντεμπούτο του στις 11 Μαΐου 2012, όπου μπήκε ως αλλαγή στο 83ο λεπτό, στην ισοπαλία με 2-2 εναντίον του Εθνικού Άχνας για την Α' κατηγορία.
Νέα Σαλαμίνα
Τη σεζόν 2018-19, εντάχθηκε με μονοετή δανεισμό στη Νέα Σαλαμίνα. Την 1η Ιουλίου 2019, η μετακίνηση του έγινε μόνιμη, με τον Χριστοφόρου να υπογράφει τριετές συμβόλαιο.
Διεθνής σταδιοδρομία
Ο Χριστοφόρου έκανε το ντεμπούτο του για την Εθνική Κύπρου στις 25 Μαΐου 2016, σε φιλικό αγώνα ενάντια στη Σερβία, όπου χρησιμοποιήθηκε ως αλλαγή στην ήττα της Κύπρου με 1-2. Έπαιξε για δεύτερη φορά με την Κύπρο στις 19 Νοεμβρίου 2019 εναντίον του Βελγίου, όπου ένα αυτογκόλ στην ήττα της Κύπρου με 6-1.
Εξωτερικοί σύνδεσμοι
Κατηγορία:Κύπριοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Άρη Λεμεσού Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Β΄ Κατηγορίας Κύπρου Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Νέας Σαλαμίνας
3178 Γιοσιτσούνε
Ο Γιοσιτσούνε (Yoshitsune) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1984 από τους Ιάπωνες αστρονόμους Κένζο Σουζούκι και Τακέσι Ουράτα, που παρατηρούσαν από το Τογιότα της Ιαπωνίας και του έδωσαν το όνομα του σαμουράι και στρατηγού Μιναμότο νο Γιοσιτσούνε (1159-1189).
Φυσικά χαρακτηριστικά
Τα κυρίως φυσικά χαρακτηριστικά του Γιοσιτσούνε είναι άγνωστα. Ο Γιοσιτσούνε περιστρέφεται γύρω από τον εαυτό του μία φορά κάθε 7 ώρες και 29 λεπτά.
Βραβείο Καλύτερου Ντοκιμαντέρ της Ένωσης Κριτικών Κινηματογράφου του Σικάγου
Το Βραβείο Καλύτερου Ντοκιμαντέρ της Ένωσης Κριτικών Κινηματογράφου του Σικάγου (αγγλικά:Chicago Film Critics Award For Best Documentary Film) είναι ένα βραβείο που απονέμεται από την Ένωση Κριτικών Κινηματογράφου του Σικάγου για να τιμήσει το καλυτερο ντοκιμαντερ στην κινματογραφικη βιομηχανια.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Σικάγου
Ενιαίος Φόρος Ιδιοκτησίας Ακινήτων
O Ενιαίος Φόρος Ιδιοκτησίας Ακινήτων (ΕΝ.Φ.Ι.Α) είναι ένας φόρος που επιβάλλει το Ελληνικό κράτος για την ακίνητη περιουσία. Πρόκειται για έναν φόρο που πληρώνουν στο κράτος όλοι οι ιδιοκτήτες για κάθε ακίνητο που έχουν στην κατοχή τους (κατοικίες, οικόπεδα και αγροτεμάχια). Ο φόρος θεσπίστηκε το 2014 από την Κυβέρνηση Αντώνη Σαμαρά. Προκάτοχος του φόρου ήταν το Έκτακτο Ειδικό Τέλος Ηλεκτροδοτούμενων Δομημένων Χώρων (ΕΕΤΗΔΕ) που επιβάλλονταν στους λογαριασμούς ηλεκτρικού ρεύματος (το γνωστό τότε στην κοινή γνώμη ως «χαράτσι»).
Πολιορκία του Βερατίου (1280-1281)
Η πολιορκία του Βερατίου (Berat) στην Αλβανία από τις δυνάμεις του βασιλείου των Καπετιδών-Ανζού της Σικελίας κατά της Βυζαντινής φρουράς της πόλης έγινε το 1280–1281. Το Βεράτιο ήταν ένα στρατηγικά σημαντικό φρούριο, η κατοχή του οποίου θα επέτρεπε στους Καπετίδες-Ανζού (Ανδεγαυούς) να έχουν πρόσβαση στα εδάφη της Βυζαντινής Αυτοκρατορίας. Μία Βυζαντινή δύναμη ανακούφισης έφτασε την άνοιξη του 1281, όπου κατάφερε να στήσει ενέδρα και να συλλάβει τον διοικητή των Ανδεγαυών, Ούγο του Σαλύ. Τότε ο στρατός των Ανδεγαυών πανικοβλήθηκε και τράπηκε σε φυγή, έχοντας μεγάλες απώλειες σε νεκρούς και τραυματίες, καθώς δέχτηκε επίθεση από τους Βυζαντινούς. Αυτή η ήττα έληξε την απειλή μίας χερσαίας εισβολής στη Βυζαντινή Αυτοκρατορία και μαζί με τον Σικελικό Εσπερινό σήμανε το τέλος της δυτικής απειλής για ανακατάληψη της Κωνσταντινούπολης.
Ιστορικό
Από τότε που ο Αυτοκράτορας Μιχαήλ Η΄ Παλαιολόγος (βασ. 1259–1282) ανέκτησε την Κωνσταντινούπολη από τη Λατινική αυτοκρατορία το 1261, η αναστηλωμένη Βυζαντινή Αυτοκρατορία αντιμετώπισε την απειλή μίας Λατινικής σταυροφορίας για την ανάκτηση της πόλης. Το ανταγωνιστικό ελληνικό δεσποτάτο της Ηπείρου και τα Λατινικά κράτη της νότιας Ελλάδας, φοβούμενα τη Βυζαντινή αναζωπύρωση, ζήτησαν βοήθεια από το βασίλειο της Σικελίας, πρώτα υπό τον Mανφρέδο (βασ. 1258–1266) και μετά το 1266 υπό τον φιλόδοξο Κάρολο Α΄ (βασ. 1266–1285), ο οποίος γρήγορα καθιερώθηκε ως ο κύριος ανταγωνιστής του Βυζαντίου. Η αντιμετώπιση των συμμαχιών και των προσπαθειών του ηγεμόνα των Ανδεγαυών να κατακτήσει το Βυζάντιο θα καταλάμβανε το υπόλοιπο της βασιλείας του Μιχαήλ Η΄.
Ενιαίος Φόρος Ιδιοκτησίας Ακινήτων
Ο ΕΝΦΙΑ είναι ετήσιος και η εφορία τον μοιράζει σε ισόποσες δόσεις μηνιαίες ώστε να είναι πιο εύκολο να πληρωθεί. Το ύψος του ποσού προκύπτει και εξαρτάται από διάφορους παράγοντες όπως τα τετραγωνικά, τον όροφο (αν πρόκειται για κατοικία), την παλαιότητα, την τιμή ζώνης. Η τιμή ζώνης προκύπτει από τις τιμές εκκίνησης. Οι τελευταίες προσδιορίζονται βάση του Πίνακα τιμών εκκίνησης (Τ.Ζ.), που ανανεώθηκε με ΠΟΛ 1113 (ΦΕΚ Β 2192, 2018) από την 12.06.2018. Το εκκαθαριστικό έρχεται από την Γενική Γραμματεία Πληροφοριακών Συστημάτων (taxisnet).
Πολιορκία του Βερατίου (1280-1281)
Ιστορικό
Το 1258 οι Σικελοί κατέλαβαν το νησί της Κέρκυρας και τις Αλβανικές ακτές, από το Δυρράχιο μέχρι τη Βαλόνα και το Bουθρωτό, και προς στο εσωτερικό μέχρι το Βεράτιο. Αυτό έδωσε στον Mανφρέδο μία στρατηγικής σημασίας παραλία στα Βαλκάνια, ελέγχοντας το δυτικό τέρμα της μεγάλης Εγνατίας οδού, της κύριας χερσαίας διαδρομής προς την Κωνσταντινούπολη. Ήδη τον 11ο και 12ο αι. η ίδια περιοχή είχε γίνει στόχος των Νορμανδών της νότιας Ιταλίας στις επιθέσεις τους στην Αυτοκρατορία. Μετά την ανατροπή του Μανφρέδου, στη συνθήκη του Βιτέρμπο (1267) ο Κάρολος Α΄ εξασφάλισε την αναγνώρισή του ως κληρονόμου του Μανφρέδου. Το 1272 οι Λατίνοι προύχοντες, που είχαν κρατήσει τα φρούρια της Βαλόνας, την Κανίνα και του Βερατίου για τον Μανφρέδο, τα παρέδωσαν στον Κάρολο Α΄ και αμέσως μετά τα στρατεύματα τού Καρόλου Α΄ κατέλαβαν και το Δυρράχιο. Έχοντας εξασφαλίσει την υποστήριξη πολλών Αλβανών οπλαρχηγών, ο Κάρολος Α΄ κήρυξε την ίδρυση του βασιλείου της Αλβανίας την ίδια χρονιά.
Ενιαίος Φόρος Ιδιοκτησίας Ακινήτων
Κατηγορία:Φορολογία στην Ελλάδα
Πολιορκία του Βερατίου (1280-1281)
Ιστορικό
Ο Μιχαήλ Η΄ αντιμετώπισε την αναδυόμενη απειλή με μία διπλωματική αποστολή προς τον πάπα, ο οποίος στη Β΄ Σύνοδο της Λυών (1274) συμφώνησε στην ένωση της Ορθόδοξης και Καθολικής Εκκλησίας, που είχαν αποξενωθεί μετά το μεγάλο Σχίσμα του 1054 και έτσι τοποθέτησε τον Μιχαήλ Α΄ και την Αυτοκρατορία του υπό την παπική προστασία. Εκμεταλλευόμενος την εμπλοκή του Καρόλου Α΄ στη σύγκρουση μεταξύ των Γουέλφων και των Γιβελλίνων στην Ιταλία, την άνοιξη του 1274 ο Μιχαήλ Η΄ εξαπέλυσε επίθεση κατά των κτήσεων των Ανδεγαυών στην Αλβανία. Από την ενδοχώρα, το Bεράτιο και το Bουθρωτό που είχαν καταληφθεί, τα στρατεύματα του Καρόλου Α΄ απωθήθηκαν προς τα δύο λιμάνια, της Βαλόνας και του Δυρραχίου. Αν και αυτά δέχθηκαν επιθέσεις από τους Βυζαντινούς πολλές φορές το 1274-1275, παρέμειναν στα χέρια των Ανδεγαυών.
Ωστόσο μέχρι το 1279 ο Κάρολος Α΄ είχε θέσει υπό τον έλεγχό του όχι μόνο Λατινικά κράτη της Ελλάδας (μετά το 1278 ήταν ορίγκιπας της Αχαΐας), αλλά έλαβε επίσης την υποταγή και την υποτέλεια του Νικηφόρου Α΄ δεσπότη της Ηπείρου. Τον Αύγουστο του 1279, προετοιμάζοντας την επανέναρξη της επίθεσής του κατά του Μιχαήλ Η΄ κατά μήκος της Εγνατίας Οδού, ο Κάρολος Α΄ διόρισε ως γενικό αντιπρόσωπό του (vicar) στην Αλβανία τον Βουργουνδό Ούγκο του Συλύ. Κατά τη διάρκεια του επόμενου έτους, ο Συλύ λάμβανε μία σταθερή ροή προμηθειών, εξοπλισμού πολιορκίας και ενισχύσεων.
Η πολιορκία
δεξιά|μικρογραφία|250x250εσ|Η είσοδος της ακρόπολης του Βερατίου, με τη Βυζαντινή εκκλησία της Αγίας Τριάδας του 13ου αι. δεξιά|μικρογραφία|250x250εσ|Ο ποταμός Άψος (Οsum), που διασχίζει το Bεράτιο, με το λόφο της ακρόπολης στα αριστερά.
Τον Αύγουστο/Σεπτέμβριο του 1280, με στρατό 2.000 ιπποτών και 6.000 πεζών ο Συλλύ ξεκίνησε την επίθεσή του εισβάλλοντας στο φρούριο Kανίνα και στη συνέχεια προχωρώντας στην κεντρική Αλβανία και πολιορκώντας το Bεράτιο. Η κατάσταση ήταν βαριά για το Βυζάντιο: το Bεράτιο ήταν, σύμφωνα με τα λόγια του ιστορικού Ντίνου Γιαννακόπουλου «το κλειδί της Εγνατίας Οδού και όλης της Μακεδονίας». Εάν καταλαμβανόταν, η Αυτοκρατορία θα ήταν ανοιχτή σε μία εισβολή, η οποία, εάν προσχωρούσαν τα Λατινικά κράτη της Ελλάδας και οι Έλληνες ηγεμόνες της Ηπείρου και της Θεσσαλίας, θα μπορούσε να οδηγήσει στην πτώση της Κωνσταντινούπολης από τον Κάρολο Α΄. Απαντώντας στις εκκλήσεις για ενισχύσεις του κυβερνήτη του Βερατίου, ο Μιχαήλ Η΄ διέταξε ειδικές προσευχές για τη σωτηρία της Αυτοκρατορίας και συγκέντρωσε στρατό με επικεφαλής μερικούς από τους καλύτερους στρατηγούς του. Αρχιστράτηγος του στρατού ήταν ο μέγας Δομέστικος Μιχαήλ Ταρχανειώτης, με υποδιοικητές τους μεγάλους στρατοπεδάρχες Ιωάννη Συναδηνό, τον δεσπότη Μιχαήλ Κομνηνό Δούκα (γαμπρό του Αυτοκράτορα) και τον ευνούχο αυλικό αξιωματούχο Ανδρόνικο Ενοπολίτη.
Εν τω μεταξύ, η πολιορκία του Bερατίου συνεχίστηκε και τον χειμώνα του 1280/1281. Στις αρχές Δεκεμβρίου, οι δυνάμεις των Aνδεγαυών είχαν καταλάβει μία σειρά από απομακρυσμένα οχυρά γύρω από την πόλη και διείσδυσαν στα προάστια της. Ο Κάρολος Α΄ ανυπομονούσε να καταλάβει την πόλη πριν φτάσει η Βυζαντινή δύναμη βοήθειας. Διέταξε τους κυβερνήτες του στην Αλβανία να κατευθύνουν όλους τους πόρους τους προς την πολιορκία και έδειξε το στενό του ενδιαφέρον με μία σειρά επιστολών στον Συλύ, δίνοντάς του εντολή να καταλάβει την πόλη με επίθεση, εάν χρειαζόταν. Η Βυζαντινή δύναμη προχώρησε προσεκτικά και έφτασε στην περιοχή στις αρχές της άνοιξης του 1281. Ο μέγας Δομέστικος Ταρχανειώτης απέφυγε την ευθεία αντιπαράθεση και βασίστηκε σε ενέδρες και επιδρομές. Κατάφερε επίσης να ανεφοδιάσει το πολιορκημένο φρούριο με προμήθειες, οι οποίες φορτώθηκαν σε σχεδίες και στη συνέχεια αφέθηκαν να επιπλέουν στον ποταμό Άψο, που ρέει δίπλα στην ακρόπολη.
Οι πολιορκητές το αντιλήφθηκαν και, σε αντίθεση με τους Βυζαντινούς, οι διοικητές των Ανδεγαυών ήταν πρόθυμοι για μία αποφασιστική σύγκρουση. Σε αυτό το σημείο, ο Συλύ αποφάσισε να αναγνωρίσει την περιοχή προσωπικά, συνοδευόμενος μόνο από μία σωματοφυλακή 25 ανδρών. Καθώς πλησίαζε στο Βυζαντινό στρατόπεδο, έπεσε σε ενέδρα Τούρκων μισθοφόρων, που υπηρετούσαν στον Βυζαντινό στρατό. Οι Τούρκοι επιτέθηκαν στον μικρό στρατό, σκότωσαν το άλογο του Συλύ, σκόρπισαν τη φρουρά του και τον αιχμαλώτισαν. Μερικοί από τους φρουρούς του Συλύ διέφυγαν και έφτασαν στο στρατόπεδό τους, όπου ανέφεραν τη σύλληψή του. Με αυτή την είδηση επικράτησε πανικός στα στρατεύματα των Ανδεγαυών και άρχισαν να φεύγουν προς τη Βαλόνα. Οι Βυζαντινοί εκμεταλλεύτηκαν την άτακτη φυγή τους και επιτέθηκαν μαζί με τα στρατεύματα στην πολιορκημένη ακρόπολη. Πολλοί Λατίνοι έπεσαν, πολλοί άλλοι αιχμαλωτίστηκαν, καθώς οι Βυζαντινοί στόχευαν με τα βέλη τους στα λιγότερο προστατευμένα άλογα των Λατίνων ιπποτών, κάνοντάς τους να αφιππεύσουν. Οι Βυζαντινοί πήραν επίσης μία τεράστια λεία, συμπεριλαμβανομένων όλων των πολυάριθμων πολιορκητικών μηχανών. Μόνο ένα μικρό υπόλοιπο κατάφερε να διασχίσει τον ποταμό Αώο (Vjosë) και να φτάσει στην ασφάλεια της Κανίνα.
Συνέπεια
Η νίκη στο Βεράτιο αντιπροσώπευε τη μεγαλύτερη επιτυχία του Μιχαήλ Η΄ στη μάχη κατά των Λατίνων από τη Μάχη της Πελαγονίας 20 χρόνια νωρίτερα. Οι πολλοί κρατούμενοι -συμπεριλαμβανομένου του Συλύ- μεταφέρθηκαν στην Κωνσταντινούπολη, όπου παρέλασαν δημόσια σε έναν θρίαμβο, που τέλεσε ο ενθουσιώδης Αυτοκράτορας, ο οποίος παρήγγειλε περαιτέρω τοιχογραφίες -που απεικόνιζαν σκηνές από την εκστρατεία- να ζωγραφιστούν στο παλάτι του. Στον απόηχο της νίκης τους στο Βεράτιο, τα Αυτοκρατορικά στρατεύματα αποκατέστησαν τον έλεγχό τους στην Αλβανία, εκτός από τα δύο προπύργια των Ανδεγαυών: το Δυρράχιο και τη Βαλόνα. Η ήττα έληξε τα σχέδια του Καρόλου Α΄ για μία χερσαία επίθεση στο Βυζάντιο, αλλά ο ηγεμόνας των Ανδεγαυών διπλασίασε τώρα τις προσπάθειές του, με στόχο να ξεκινήσει μία θαλάσσια εισβολή στην Αυτοκρατορία με τη Βενετική βοήθεια. Αυτό το εξασφάλισε με τη συνθήκη του Ορβιέτο το 1281. Ο πάπας επίσης, μετά την εκλογή του φιλο-Ανδεγαυού Μαρτίνου Δ΄, ενέκρινε τελικά τα σχέδιά του, αφορίζοντας τον Μιχαήλ Η΄ και τερματίζοντας την Ένωση των Εκκλησιών. Ο Μιχαήλ Η΄ το αντιμετώπισε με μία συμμαχία με τον Πέτρο Γ΄ της Αραγονίας (βασ. 1276–1285) και με την υποστήριξή του σε διάφορες δυνάμεις κατά των Ανδεγαυών στην Ιταλία. Την ώρα που ο Κάρολος Α΄ ήταν έτοιμος να ξεκινήσει την επίθεσή του, μία εξέγερση γνωστή ως Σικελικός Εσπερινός ξέσπασε στις 30 Μαρτίου 1282. Οι πόλεμοι που ακολούθησαν, σε μεγάλο βαθμό αποτέλεσμα των διπλωματικών προσπαθειών του Μιχαήλ Η΄, τερμάτισαν την απειλή του Καρόλου Α΄ για το Βυζάντιο.
Πηγές
Κατηγορία:13ος αιώνας στη Βυζαντινή Αυτοκρατορία Κατηγορία:Ιστορία του Μπεράτ Κατηγορία:Πολιορκίες της Βυζαντινής Αυτοκρατορίας Κατηγορία:Στρατιωτική ιστορία της Αλβανίας
Αικατερίνη, δούκισσα της Μπραγκάνσα
H Αικατερίνη, πορτογαλ. Catarina de Avis, ducuesa de Guimarães (18 Ιανουαρίου 1540 - 15 Νοεμβρίου 1614) από τον Οίκο των Αβίς ήταν κόρη του δούκα του Γκουιμαράες και με τον γάμο της έγινε δούκισσα της Μπραγκάνσα.
Βιογραφία
Ήταν η μόνη κόρη του Εδουάρδου 4ου δούκα του Γκουιμαράες και της Ισαβέλλας, κόρης του Ιακώβου δούκα της Μπραγκάνσα.
Οικογένεια
Παντρεύτηκε το 1563 τον Ιωάννη Α΄ δούκα της Μπραγκάνσα και είχε τέκνα:
Εξωτερικοί σύνδεσμοι
Κατηγορία:Οίκος των Αβίς Κατηγορία:Δούκισσες της Πορτογαλίας Κατηγορία:Ινφάντας της Πορτογαλίας
Ζευξίδαμος ο Λακεδαιμόνιος
Ο Ζευξίδαμος ήταν βασιλιάς της Σπάρτης (π.645 - 625 π.Χ.), 10ος από το γένος των Ευρυποντιδών.
Διαδέχθηκε περίπου το 645 τον πατέρα του Αναξανδρίδα Α΄, που ήταν γιος του βασιλιά Θεόπομπου. Μετά το θάνατό του περίπου το 625 τον διαδέχθηκε ο γιος του Αναξίδαμος.
Πηγές
Κατηγορία:Βασιλείς της αρχαίας Σπάρτης
Γουσάδες Κέρκυρας
Οι Γουσάδες είναι χωριό στην Κέρκυρα, το οποίο βρίσκεται προς τις βορειοδυτικές ακτές του νησιού, σε υψόμετρο 40 μέτρα. Διοικητικά ανήκει, μαζί με τον Αρίλλα, τους Μαγουλάδες, τους Πουλημάτες και το Τσουκαλιό αποτελούν την κοινότητα Μαγουλάδων που υπάγεται στην δημοτική ενότητα Εσπερίων του δήμου Βόρειας Κέρκυρας ενώ σύμφωνα με την απογραφή του 2011, έχει 218 κατοίκους.
Παραπομπές
Κατηγορία:Δήμος Κέρκυρας Κατηγορία:Χωριά του νομού Κέρκυρας Κατηγορία:Δήμος Βόρειας Κέρκυρας
3186 Μανουήλοβα
Η Μανουήλοβα (Manuilova) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1973 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Σοβιετικής Κιργίσιας γλύπτριας Όλγκα Μαξιμιλιάνοβνα Μανουήλοβα (Ольга Максимилиановна Мануйлова, 1893-1984).
Αξιοσημείωτη είναι η μικρή κλίση της τροχιάς της Μανουήλοβα ως προς την εκλειπτική, μόλις 48΄5΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτήν.
Φυσικά χαρακτηριστικά
Τα κυρίως φυσικά χαρακτηριστικά της Μανουήλοβα είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 15 ως 21 ώρες περίπου.
Εξωτερικοί σύνδεσμοι-πηγές
Μανουηλοβα
Oruchuban Ebichu
Το Oruchuban Ebichu (ιαπωνικά: おるちゅばんエビちゅ?, αγγλικά: Ebichu Minds the House) είναι σειρά manga που γράφτηκε και σχεδιάστηκε από την Ρίσα Ίτο το 1990. Αρχικά εκδόθηκε στο περιοδικό Weekly Gíga chan από το 1991 έως το 2008 από την Futabasha Publishers.
Το 2018 ξεκίνησε να εκδίδεται μία σειρά sequel στο περιοδικό Manga Action με τίτλο ''Oruchuban Ebichu Chu~. ''
Γουλιέλμος Β΄ της Απουλίας
Δούκας της Απουλίας και της Καλαβρίας
Διαδέχθηκε τον πατέρα του σε ηλικία 16 ετών (1111) υπό την κηδεμονία της μητέρας του Αδέλας μέχρι την ενηλικίωση του. Ο Γουλιέλμος Β΄ αποδείχτηκε ανίκανος όπως ο πατέρας του να κυβερνήσει τις κτήσεις του στην Ιταλική χερσόνησο, διεκδικώντας την Κομητεία της Σικελίας συγκρούστηκε με τον ξάδελφο του Ρογήρο Β΄ της Σικελίας. Ο Πάπας Κάλλιστος Β΄ τους έπεισε σε συμβιβαστική λύση, να παραιτηθεί ο Γουλιέλμος Β΄ από τα δικαιώματα του στη Σικελία και την Καλαβρία, σε αντάλλαγμα ο Ρογήρος Β΄ θα του παρείχε βοήθεια για να αντιμετωπίσει τον στασιαστή Ιορδάνη του Αριάνο (1121). Ο Γουλιέλμος Β΄ θεωρείται από τους σύγχρονους ιστορικούς ασήμαντη προσωπικότητα, οι ευγενείς και οι βαρόνοι της εποχής του ωστόσο του είχαν τεράστιο σεβασμό, υμνούσαν την ανδρεία και τον χαρακτήρα του.
Διαδοχή
Παντρεύτηκε μία κόρη του Ροβέρτου κόμη του Καράτζο (1114) αλλά δεν απέκτησε παιδιά, τον διαδέχτηκε ο ξάδελφος του και πρώην εχθρός του Ρογήρος Β΄ της Σικελίας σαν μοναδικός κληρονόμος του Οίκου των Ωτβίλ (1127). Ο Ρογήρος Β΄ θα ενώσει την Κομητεία της Σικελίας με την Κομητεία της Απουλίας και της Καλαβρίας και θα δημιουργήσει το Βασίλειο της Σικελίας.
3191 Σβανετία
Αξιοσημείωτη είναι η πολύ μικρή εκκεντρότητα της τροχιάς της Σβανετίας, δηλαδή η τροχιά της είναι σχεδόν κυκλική. Τα φυσικά χαρακτηριστικά της Σβανετίας είναι άγνωστα.
Εξωτερικοί σύνδεσμοι-πηγές
Σβανετια
Καβαλλούρι Κέρκυρας
Το Καβαλλούρι είναι χωριό στην Κέρκυρα. Διοικητικά ανήκει στον δήμο Κέρκυρας του ομώνυμου νομού. Σύμφωνα με την απογραφή του 2011, έχει 314 κατοίκους.
Κύπελλο Ελλάδας πετοσφαίρισης γυναικών 2017-2018
Το Κύπελλο Ελλάδας βόλεϊ γυναικών για την περίοδο 2017–18 ήταν η 20η διοργάνωση στην ιστορία του θεσμού, και διοργανώθηκε από την ΕΟΠΕ. Δικαίωμα συμμετοχής είχαν οι ομάδες της Α2 εθνικής κατηγορίας γυναικών περιόδου 2017-18 και οι ομάδες της Πρε-Λιγκ γυναικών περιόδου 2017-18, ενώ η συμμετοχή για της ομάδες της Βόλεϊ Λιγκ περιόδου 2017-18 ήταν υποχρεωτική. Τελικά δήλωσαν συμμετοχή 7 ομάδες από την Α2 και 7 ομάδες από την Πρε-Λιγκ, που με τις 11 ομάδες της Βόλεϊ Λιγκ αποτέλεσαν ένα σύνολο από 25 ομάδες. Οι αγώνες ξεκίνησαν στις 6 Δεκεμβρίου 2017 και ολοκληρώθηκαν με το Φάιναλ-φορ, που διεξήχθη στις 2 και 3 Μαρτίου 2018, στη Σαντορίνη. Κυπελλούχος αναδείχθηκε ο Ολυμπιακός Πειραιώς για 8η συνεχόμενη χρονιά, που αποτέλεσε νέο ρεκόρ συνεχόμενων κατακτήσεων. Το Κύπελλο αυτό ήταν το 8ο στην ιστορία του Ολυμπιακού.
Α' Φάση
Δεν διεξήχθη λόγω έλλειψης συμμετοχών. Στη φάση αυτή θα μετείχαν οι ομάδες της Α2 μέχρι να παραμείνουν 4, ή τόσες όσες με τις ομάδες της Πρε-Λιγκ να αποτελούσαν ένα σύνολο από 16 ομάδες, που θα συμμετείχαν στη Β' Φάση. Τελικά οι 14 ομάδες που δήλωσαν συμμετοχή από τις δύο κατηγορίες, ξεκίνησαν τους αγώνες από τη Β' Φάση.
Β' Φάση
Οι ομάδες που δήλωσαν συμμετοχή από την Α2 και από την Πρε-Λίγκ ήταν: Ομάδες της Α2: Α.Ε. Αγίας Παρασκευής, Α.Ο.Ν. Αμαζόνες Ν. Ερυθραίας, Α.Σ.Κ. Λαγκαδά, Μεσσηνιακός Γ.Σ. Καλαμάτας, Α.Π.Σ. Ναύαρχος Βότσης Θεσ/νίκης, Μ.Α.Σ. Νέα Γενεά Ασβεστοχωρίου, Π.Α.Ο.Κ. Θεσσαλονίκης Ομάδες της Πρε-Λιγ: Α.Ε. Αγίας Παρασκευής, Α.Ε.Κ. Αθηνών, Ζηρίνειος Α.Ο.Ν. Κηφισιάς, Ηλυσιακός Α.Ο. Αθηνών, Α.Σ.Π. Θέτις Βούλας, Πανιώνιος Γ.Σ. Νέας Σμύρνης, Γ.Σ. Πετρούπολης Οι κληρώσεις έγιναν με γεωγραφικά κριτήρια, ώστε να αποφευχθούν οι μεγάλες μετακινήσεις για τις ομάδες.
Γ' Φάση
Στη φάση αυτή εισήλθαν οι 11 ομάδες της Βόλεϊ Λιγκ, και με τις 5 ομάδες που προκρίθηκαν από τη Β' Φάση αποτέλεσαν ένα σύνολο από 16 ομάδες. Με έγγραφο του προς την ΕΟΠΕ, ο Ηρακλής Κηφισιάς ανακοίνωσε την αποχώρησή του από την συνέχεια του Κυπέλλου Γυναικών. Κατόπιν τούτου, η ομάδα της Κορίνθου προκρίνεται στην 2η αγωνιστική της Γ' φάσης του θεσμού (προημιτελικά) άνευ αγώνα.
Τελική φάση
Η τελική φάση (Φάιναλ-4) διεξήχθη το διήμερο 2 και 3 Μαρτίου στο Γυμναστήριο ΔΑΠΠΟΣ στη Σαντορίνη και μεταδόθηκε τηλεοπτικά από το κανάλι ΕΡΤ-3 της δημόσιας τηλεόρασης.
Τελικός
Ο τελικός διεξήχθη στις 3 Μαρτίου με ώρα έναρξης 20:00.
Εξωτερικοί σύνδεσμοι - Πηγές
2017 2018 Κυπελλο Ελλαδας Πετοσφαιρισης Γυναικων 2017 2018 Κυπελλο Ελλαδας Πετοσφαιρισης Γυναικων 2017 2018
Άννα Κέντρικ
Η Άννα Cooke Κέντρικ (Anna Cooke Kendrick, 9 Αυγούστου 1985) είναι Αμερικανίδα ηθοποιός και τραγουδίστρια. Ξεκίνησε την καριέρα της ως παιδί-ηθοποιός σε θεατρικές παραγωγές. Ο πρώτος της πρωταγωνιστικός ρόλος ήταν το 1998 στο Broadway μιούζικαλ Υψηλή Κοινωνία, από το οποίο κέρδισε ένα Βραβείο Tony στην υποψηφιότητα για τον Καλύτερο Β' Γυναικείο Ρόλο σε Μιούζικαλ. Έκανε το κινηματογραφικό της ντεμπούτο στην κωμωδία με μουσική Κατασκήνωση (2003).
Η Κέντρικ βγήκε στο προσκήνιο για τον υποστηρικτικό ρόλο στο The Twilight Saga (2008-12), η ταινία του franchise που βασίζεται στην σειρά βιβλίων της Stephenie Meyer. Έλαβε υποψηφιότητα για Βραβείο όσκαρ  Β' Γυναικείου Ρόλου για την ερμηνεία της στο Up in the Air (2009).
Η Κέντρικ έχει επίσης συμμετάσχει στην κωμωδία-δράμα 50/50 (2011), το έγκλημα-δράμα Περιπολία (2012), το μιούζικαλ-φαντασία Τα μυστικά του  Δ άσους  (2014), και την ενήλικη κωμωδία του Μάικ και ο Ντέιβ Πρέπει Ημερομηνίες Γάμου (2016). Απέκτησε περαιτέρω τη φήμη όταν έπαιξε ως πρωταγωνίστρια στην μουσική κωμωδία του 2012 Pitch Perfect και το 2015 η συνέχεια, Pitch Perfect 2, καθώς και στο Pitch Perfect 3, το 2017.
Το 2016, η Κέντρικ δημοσίευσε τα απομνημονεύματά της, Scrappy Little Nobody.
Πρώτα Χρόνια
Η Άννα Κουκ Κέντρικ γεννήθηκε στις 9 Αυγούστου του 1985 στο Πόρτλαντ, Μέιν,  κόρη της Τζάνις (το γένος Cooke), λογίστρια, και William Κέντρικ, καθηγητής ιστορίας ο οποίος επίσης ασχολείται με τα οικονομικά. Αυτή είναι Αγγλικής, Ιρλανδικής, Σκωτσέζικης καταγωγής. Οι παππούδες της ήταν ο Ρόναλντ (1916-2006) και η Ρουθ (το γένος Small) Cooke (1918–2011). Έχει έναν μεγαλύτερο αδερφό, τον ηθοποιό Michael Cooke Κέντρικ, που εμφανίστηκε στην ταινία 2000 Ο απόηχος της Δόξας. Παρακολούθησε το Ντεεριν Σχολείο στο Πόρτλαντ πριν την είσοδο στο χώρο της διασκέδασης.
Η ίδια έχει αναφέρει σε συνεντεύξεις της πως την ενδιέφερε η ηθοποιία και ο χώρος του θεάματος ήδη από πολύ μικρή ηλικία. Μάλιστα, στα δώδεκα της έτη, οι γονείς της της επέτρεπαν να ταξιδέψει με το τρένο έως τη Νέα Υόρκη από το Μέιν- συνοδεία του αδερφού της, ετών 14 τότε- με σκοπό να λάβει μέρος σε ακροάσεις. Εκείνη την περίοδο κέρδισε και τον πρώτο της ρόλο στο μιούζικαλ του Broadway "High Society", για το οποίο έλαβε και το βραβείο Tony. Στα απομνημονεύματα της αλλά και σε συνεντεύξεις, η Kendrick έχει δηλώσει πως η ίδια δεν είχε αντιληφθεί τη σπουδαιότητα αυτού του βραβείου, λόγω του νεαρού της ηλικίας της.
Προσωπική της ζωή
Το 2009, η Κέντρικ άρχισε μια σχέση με τον σκηνοθέτη Edgar Wright μετά τη συνάντησή τους στο πλατό του" Scott Pilgrim vs. the World. Το ζευγάρι χώρισε στις αρχές του 2013.  Η Κέντρικ κατοικεί στο Λος Άντζελες, Καλιφόρνια.
Εξωτερικοί σύνδεσμοι
Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί φωνής Κατηγορία:Αμερικανίδες τραγουδίστριες ποπ
Κουκνικάδες Κέρκυρας
Οι Κουκουνικάδες είναι οικισμός στην Κέρκυρα. Διοικητικά ανήκει στον δήμο Κέρκυρας του ομώνυμου νομού. Σύμφωνα με την απογραφή του 2011, έχει 56 κατοίκους.
Παραπομπές
Κατηγορία:Δήμος Κέρκυρας Κατηγορία:Χωριά του νομού Κέρκυρας Κατηγορία:Δήμος Βόρειας Κέρκυρας
Μαρία Μπελιμπασάκη
Γεννήθηκε στη Σητεία της Κρήτης στις 19 Ιουνίου 1991.
Μιχαήλ Καβαλλάριος
Ο Μιχαήλ Καβαλλάριος (απεβ. 1277) ήταν Βυζαντινός ευγενής και στρατιωτικός ηγέτης. Περί το 1277 ήταν μέγας Κοντόσταυλος, δηλ. διοικητής των Λατίνων μισθοφόρων.
Μαρία Μπελιμπασάκη
Άρχισε τη σταδιοδρομία της τρέχοντας στα 100 και τα 200 μέτρα. Στους Ολυμπιακούς Αγώνες του 2012 δεν κατάφερε να προκριθεί στα ημιτελικά των 100 και των 200 μέτρων. Στα τρία παγκόσμια πρωταθλήματα (2013, 2015 και 2017) που συμμετείχε δεν κατάφερε να προκριθεί στους τελικούς των 200 μέτρων. Στους Ολυμπιακούς Αγώνες του 2016 ήταν 37η στις σειρές προκριματικών στα 200 μέτρα.
Μιχαήλ Καβαλλάριος
Μαζί με τον μεγάλο Στρατοπεδάρχη Ιωάννη Συναδηνό, οδήγησε έναν Βυζαντινό στρατό εναντίον του Ιωάννη Α΄ Δούκα ηγεμόνα της Θεσσαλίας, αλλά ηττήθηκε στη μάχη της Φαρσάλου (σημερινά Φάρσαλα) και απεβίωσε λίγο αργότερα από τα τραύματά του.
Μνημείο Θυμάτων Τρομοκρατίας (Ισραήλ)
Το Μνημείο για τα θύματα των τρομοκρατικών πράξεων στο Ισραήλ (אנדרטת חללי פעולות האיבה, Andartat Halalei Pe'ulot HaEiva) είναι αφιερωμένο σε όλα τα θύματα της τρομοκρατίας στο Ισραήλ από το 1851 και έπειτα. Το μνημείο βρίσκεται στο Εθνικό νεκροταφείο πολιτικών του κράτους του Ισραήλ στην Ιερουσαλήμ, στο Όρος Χερτσλ. Σε αυτό περιλαμβάνονται ονόματα των Εβραίων και μη Εβραίων που έχασαν τη ζωή τους σε τρομοκρατικές ενέργειες.
Μιχαήλ Καβαλλάριος
Πηγές
Κατηγορία:Μεγάλοι Κονόσταυλοι Κατηγορία:Βυζαντινοί νεκροί σε μάχη Κατηγορία:Βυζαντινοί στρατηγοί
Μνημείο Θυμάτων Τρομοκρατίας (Ισραήλ)
Εξωτερικοί σύνδεσμοι
Κατηγορία:Κτίρια και κατασκευές στην Ιερουσαλήμ Κατηγορία:Μνημεία Κατηγορία:Τρομοκρατία
Μαρία Μπελιμπασάκη
Στις αρχές του 2017 μεταγράφηκε στον Πανναξιακό Α.Ο.. Από το 2018 άφησε τα 200 και τα 100 μέτρα και ξεκίνησε τα 400 μέτρα. Στο Παγκόσμιο Πρωτάθλημα Κλειστού Στίβου 2018 αποκλείστηκε στους ημιτελικούς γιατί πάτησε την εσωτερική γραμμή. Στο Ευρωπαϊκό Πρωτάθλημα Στίβου 2018 κατέκτησε το ασημένιο μετάλλιο στα 400 μέτρα με 50,45 δευτερόλεπτα. Κατέρριψε έτσι και το πανελλήνιο ρεκόρ που είχε ως τότε η Φανή Χαλκιά με 50,56 (επί σχεδόν 14 χρόνια). Στο τέλος του αγώνα, η Μαρία είπε ότι «έτρεξε για τις ψυχές των θυμάτων στη φονική πυρκαγιά στο Μάτι Αττικής».
Μάχη των Φαρσάλων (1277)
Η Μάχη της Φαρσάλου διεξήχθη στα τέλη του 1277 στην πεδιάδα των Φαρσάλων στη Θεσσαλία, μεταξύ ενός Βυζαντινού στρατού εισβολής με επικεφαλής τους μεγάλους στρατοπεδάρχες Ιωάννη Συναδηνό και τον μεγάλο Κονστόσταυλο Μιχαήλ Καβαλλάριο, και τις δυνάμεις του Ιωάννη Α΄ Δούκα, ηγεμόνα της Θεσσαλίας.
Αυτή ήταν η πρώτη μεγάλη εκστρατεία των Βυζαντινών κατά της Θεσσαλίας, μετά την αποτυχία της προηγούμενης εκστρατείας στη μάχη των Νέων Πατρών (που χρονολογείται με διαφορετικές εκδοχές κάποιο έτος μέσα στο διάστημα 1273-1275).
Η μάχη κατέληξε σε συντριπτική νίκη για τον Ιωάννη Α΄: ο Συναδηνός αιχμαλωτίστηκε, ενώ ο Καβαλλάριος απεβίωσε λίγο αργότερα από τα τραύματά του.
Πηγές
Κατηγορία:Μεσαιωνική Θεσσαλία Κατηγορία:Μάχες της Βυζαντινής Αυτοκρατορίας
Άγιος Θεόδωρος Λήμνου
Ο Άγιος Θεόδωρος είναι οικισμός της Λήμνου. Υπάγεται στην δημοτική κοινότητα Κοντοπουλίου, της δημοτικής ενότητας (τέως δήμου) Μούδρου, του δήμου Λήμνου, της περιφερειακής ενότητας Λήμνου, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λήμνου του νομού Λέσβου, στο γεωγραφικό διαμέρισμα Νήσων Αιγαίου.
Γεωγραφία
Ο Άγιος Θεόδωρος είναι παράλιος οικισμός στην ΒΑ. Λήμνο (περιοχή «Αλεπότρυπες»), στον κεντρικό μυχό του όρμου Τηγάνι, του κόλπου Πουρνιάς και σε μέσο σταθμικό υψόμετρο 5. Απέχει 41 χλμ. περίπου ΒΑ. της Μύρινας.
Διοικητικές μεταβολές μέχρι τον «Καλλικράτη»
Ο Άγιος Γεώργιος αναγνωρίστηκε το 1981 και προσαρτήθηκε στην κοινότητα Κοντοπουλίου. Με το ΦΕΚ 244Α - 04/12/1997 αποσπάστηκε από την κοινότητα Κοντοπουλίου και προσαρτήθηκε στον δήμο Μούδρου. Με το ΦΕΚ 87Α - 07/06/2010, αποσπάστηκε από τον δήμο Μούδρου και προσαρτήθηκε στον δήμο Λήμνου.
Πηγές
Κατηγορία: Δήμος Λήμνου Κατηγορία:Χωριά της Λήμνου
Μάρκος Γιούνας
Ο Μάρκος Γκόμεθ Γιούνας (Ισπανικά: Marcos Gómez Llunas, γεννημένος στις 29 Οκτωβρίου 1971 στη Μαδρίτη) γνωστός ως Μάρκος Γιούνας (Ισπανικά: Marcos Llunas) είναι Ισπανός τραγουδιστής-τραγουδοποιός, γνωστός στην Ισπανία και τη Λατινική Αμερική. Το ντεμπούτο σινγκλ του, το "Para reconquistarte" έφτασε στο Νο. 1 σε όλη την Ισπανική Αμερική. Είναι επίσης γνωστός για την επιτυχή συμμετοχή του στο. Ο Γιούνας είναι ο πατέρας του τραγουδιστή που έγινε ηθοποιός, του Ισπανού Izan Llunas.
Ο Γιούνας, γιος του Ισπανού τραγουδιστή Dyango, κυκλοφόρησε το πρώτο του ομώνυμο άλμπουμ το 1993. Η μεγαλύτερη επιτυχία του ήταν το "Para reconquistarte", έγινε τεράστιο χιτ σε όλη την Ισπανική Αμερική καθ' όλη τη διάρκεια του 1993, έφτασε στην πρώτη θέση στα τσάρτς, μένοντας στην κορυφή για αρκετές εβδομάδες στην Αργεντινή, στο Μεξικό, στη Χιλή και στην Ουρουγουάη. Αργότερα ηχογράφησε αρκετά επιτυχημένα single, και το 1995, στην Παραγουάη, κέρδισε το OTI Song Festival για την Ισπανία με το τραγούδι "Eres mi debilidad". Ο Γιούνας, προτάθηκε για το βραβείο Lo Nuestro για τον Pop New Artist of the Year στα 7α Lo Nuestro Awards.
Το 1997, ο Γιούνας επιλέχθηκε εσωτερικά από τον τηλεοπτικό σταθμό Televisión Española ως Ισπανός εκπρόσωπος για τον 42ο Διαγωνισμό Τραγουδιού της Eurovision με το αυτογραφημένο τραγούδι του, "Sin rencor". Στο διαγωνισμό, που πραγματοποιήθηκε στο Δουβλίνο στις 3 Μαΐου, το "Sin rencor" τερμάτισε στην έκτη θέση από τις 25 συμμετοχές.
Στα χρόνια μετά την εμφάνισή του στην Eurovision, ο Γιούνας ηχογράφησε στα Πορτογαλικά και τα Καταλανικά εκτός από τα Ισπανικά και έγινε ιδιαίτερα επιτυχημένος στις αγορές της Λατινικής Αμερικής. Κυκλοφόρησε ένα άλμπουμ αναδρομικής καριέρας το 2004. Μεταξύ 2002 και 2007 έκανε εμφανίσεις ως κριτής στις ισπανικές τηλεοπτικές εκπομπές ταλέντου Operación Triunfo και Lluvia de estrellas.
Το 2007, ήταν ένας από τους διαγωνιζόμενους στη μεξικανική εκπομπή ταλέντου Disco de oro, ένας διαγωνισμός μεταξύ επιτυχημένων τραγουδιστών από διαφορετικές δεκαετίες που προβλήθηκαν στην τηλεόραση Azteca.
Το 2012, κυκλοφόρησε ένα άλμπουμ που απέφερε φόρο τιμής στον πατέρα του Dyango.
Ρίτσαρντ Κρόσμπι
Ο Ρίτσαρντ Κρόσμπι (Richard Crosbie, 1755 – 1824) ήταν ο πρώτος Ιρλανδός που πραγματοποίησε επανδρωμένη πτήση. Πέταξε με αερόστατο αερίου υδρογόνου από το Ράνελα, στη νότια πλευρά του Δουβλίνου στο Κλοντάρφ, στη βόρεια πλευρά του Δουβλίνου στις 19 Ιανουαρίου 1785 όταν ήταν 30 ετών.
Ο Κρόσμπι, που είχε ύψος 1,90 μ. (6 πόδια και 3 ίντσες), καταγόταν από το Κρόσμπι Παρκ, κοντά στο Μπάλτινγκλας της Κομητείας Γουίκλοου. Σπούδασε στο Κολλέγιο Τρίνιτυ, του Δουβλίνου. Ο αδελφός του, Σερ Έντουαρντ Κρόσμπι, εκτελέστηκε για προδοσία.
Ο Κρόσμπι απογείωσε αρκετά αερόστατα στα οποία επέβαιναν ζώα προτού επιχειρήσει την πρώτη επανδρωμένη πτήση σε Ιρλανδικό έδαφος. Ένα από αυτά, στο οποίο βρισκόταν μια γάτα, πέρασε πάνω από τη δυτική ακτή της Σκωτίας, προτού προσγειωθεί κοντά στη νήσο του Μαν. Η γάτα και το αερόστατο διασώθηκαν από διερχόμενο πλοίο.
Το επίτευγμα του έλαβε χώρα μόλις 14 μήνες μετά την πρώτη πτήση αεροστάτου με επιβάτες από τους αδελφούς Μονγκολφιέ στη Γαλλία και τιμάται μέσω μνημείου που βρίσκεται στην τοποθεσία του ιστορικού γεγονότος υπό την επίβλεψη του Δημοτικού Συμβουλίου του Δουβλίνου.
Μνημείο προς τιμήν του Ρίτσαρντ Κρόσμπι
Ο Καλλιτέχνης: Το άγαλμα, το οποίο σχεδιάστηκε από τον γνωστό Ιρλανδό καλλιτέχνη Ρόρυ Μπρέσλιν, ώστε να αναπαριστά τη νεανική περιέργεια του και πολλά μπρούτζινα αντικείμενα που αναπαριστούν αεροπορική θεματική. Το γλυπτό, το οποίο διακοσμείται από διάφορες εικόνες, δίνει ένα αίσθημα καλλιτεχνίας, υπερβολής και διακόσμησης αντάξιο της εποχής που πραγματοποιήθηκε η πτήση. Έχει σχεδιαστεί ώστε να λειτουργεί για τη μνημόνευση του Ρίτσαρντ Κρόσμπι και της τρομερής περιέργειας και αποφασιστικότητάς του ενώ ταυτόχρονα είναι έργο τέχνης.
Παρασκήνιο: Στις 19 Ιανουαρίου 1785, ώρα 2:40μμ, ο Κρόσμπι απογειώθηκε, από τον εκθεσιακό χώρο στους κήπους Ράνελα με τα Grand Air Balloon και Flying Barge με το οποίο σκόπευε να διασχίσει την Ιρλανδική θάλασσα.
"Προς το τέλος του 1784, ο Κρόσμπι εξέθεσε το «Αεροναυτικό Άρμα» του σε έκθεση στους Κήπους Ράνελα στο Δουβλίνο. Κατασκευασμένο από ξύλο που ήταν καλυμμένο με ύφασμα, σχεδιασμένο και κατασκευασμένο από τον ίδιο, το Άρμα αναπαριστούσε ένα πλοίο, με πηδάλιο διεύθυνσης και κουπιά, με τα οποία σκόπευε να αποκτήσει τη δυνατότητα πλοήγησης στον αέρα, μειώνοντας την εξάρτηση από τη διεύθυνση του αέρα. Η πρώτη πτήση του έλαβε χώρα στις 19 Ιανουαρίου 1785 στο Ράνελα, και την παρακολούθησαν πάνω από 35.000 άνθρωποι. Το αερόστατο και το άρμα ήταν βαμένα με υπέροχο τρόπο με τα όπλα της Ιρλανδίας υποστηριζόμενα από την Αθηνά και τον Ερμή, και με εμβληματικές φιγούρες του ανέμου. Η αεροπορική φορεσιά του Κρόσμπι «αποτελούνταν από χιτώνα λαδωμένου μεταξιού, χωρισμένο από λευκή γούνα, το γιλέκο του και βράκες όλα μαζί σε λευκό σατέν με σχήμα κιλτ, και μπότες μαρόκο, καθώς και καπέλο μοντέρο από δέρμα λεοπάρδαλης»."
Ο Κρόσμπι σκόπευε να διασχίσει τη θάλασσα της Ιρλανδίας, αλλά λόγω του σκοταδιού που έπεφτε από νωρίς τα απογεύματα του χειμώνα, αποφάσισε να προσγειωθεί στο Κλοντάρφ. Προσπάθησε να διασχίσει το στενό της Ιρλανδίας στις 19 Ιουλίου 1785, (αψηφώντας την απαγόρευση σε πτήσεις αεροστάτων που είχε θέσει σε ισχύ ο Λόρδος Δήμαρχος του Δουβλίνου μιας και οι κάτοικοι της πόλης περνούσαν πολύ χρόνο παρατηρώντας τον ουρανό αντί να εργάζονται), αλλά προσγειώθηκε περίπου στα μισά της διαδρομής λόγω έντονης καταιγίδας, και διασώθηκε από τον Κυβερνήτη Γουόλμιτ της φορτηγίδας Dun Laoghaire, η οποία ακολουθούσε την πορεία του.
Το Δημοτικό Συμβούλιο του Δουβλίνου και το Τμήμα Περιβάλλοντος, Κληρονομιάς και Τοπικής Αυτοδιοίκησης, χρηματοδότησαν την κατασκευή του αγάλματος.
Εξωτερικοί σύνδεσμοι
Κατηγορία:Ιρλανδοί αεροπόροι
Παγκόσμιο πρωτάθλημα Φόρμουλα 1 (1980)
Το Παγκόσμιο πρωτάθλημα της Φόρμουλα 1 για το 1980 ήταν το 31ο που διοργάνωσε η FIA. Τα 14 Γκραν Πρι απ' τα οποία αποτελείτο, ξεκίνησαν στις 13 Ιανουαρίου στην Αργεντινή κι ολοκληρώθηκαν στις 5 Οκτωβρίου στις Ανατολικές ΗΠΑ. Το Πρωτάθλημα αυτό σημαδεύτηκε απ' το τραγικό ατύχημα στο οποίο ενεπλάκη ο Γάλλος οδηγός της Alfa Romeo Πατρίκ Ντεπαγιέ την Παρασκευή 1 Αυγούστου στην πίστα του Χοκενχάιμ της τότε Δυτικής Γερμανίας όταν δοκίμαζε ένα μονιθέσιο της ομάδας. Η σφοδρή σύγκρουση είχε σαν αποτέλεσμα ο Ντεπαγιέ να τραυματιστεί θανάσιμα και το βράδυ της ημέρας αυτής να φύγει για πάντα απ' τη ζωή. Πάντως το Γερμανικό Γκραν Πρι έγινε κανονικά στις 10 Αυγούστου. Παγκόσμιος Πρωταθλητής αναδείχθηκε ο Αυστραλός Άλαν Τζόουνς.
Βιβλίο Θυρεών της Φόινιτζα
thumb|280px|Ο ενιαίος θυρεός από το Βιβλίο Θυρεών της Φόινιτζα Το Βιβλίο Θυρεών της Φόινιτζα (στην κροατική και στη βοσνιακή γλώσσα Fojnički grbovnik, στη σερβική Фојнички грбовник) είναι χειρόγραφο βιβλίο, που βρίσκεται στο Μοναστήρι των Φραγκισκανών στη Φόινιτζα, στην κεντρική Βοσνία και Ερζεγοβίνη.
Παγκόσμιο πρωτάθλημα Φόρμουλα 1 (1980)
Εξωτερικοί σύνδεσμοι
1980 Κατηγορία:Μηχανοκίνητος αθλητισμός το 1980
Βιβλίο Θυρεών της Φόινιτζα
Στο βιβλίο αυτό απεικονίζονται οι θυρεοί διαφόρων βασιλείων της Βαλκανικής στον ύστερο Μεσαίωνα καθώς και οι θυρεοί ορισμένων ευγενών σλαβικών οικογενειών, της ίδιας περιόδου.
Περιγραφή
Στην αρχή του Βιβλίου υπάρχουν οι εικόνες της Παναγίας, των Αγίων Κοσμά και Δαμιανού και του Αγίου Ιερώνυμου. Στη συνέχεια υπάρχει μια σελίδα στην οποία αναφέρεται ότι το βιβλίο το έφτιαξε ο Stanislav Rubčić, το 1340, προς τιμήν του βασιλιά Στέφανου Δουσάν. Στη σελίδα αυτή υπάρχει σημείωση, στην λατινική γλώσσα, με χρονολογία το 1800, όπου αναφέρεται ότι το βιβλίο βρισκόταν στο Μοναστήρι των Φραγκισκανών στη Φόινιτζα «από αμνημονεύτων χρόνων». Πάντως κατ’ άλλους μελετητές το βιβλίο χρονολογείται το 1675.
Ακολούθως είναι ζωγραφισμένος ένας θυρεός που αποτελείται από 10 άλλους θυρεούς, διαφόρων βασιλείων της Βαλκανικής του Ύστερου Μεσαίωνα και το δικέφαλο αετό. Τα 10 αυτά βασίλεια (των οποίων οι θυρεοί είναι ζωγραφισμένοι και ξεχωριστά στις επόμενες σελίδες) ήταν τα εξής: Bosnae (Βοσνία), Bvlgariae (Βουλγαρία), Crovatiae (Κροατία), Dalmatie (Δαλματία), Macedoniae (Μακεδονία), Rasciae (Ράσκα), Slavoniae (Σλαβονία), Svrbiae (Σερβία), Primordiae και Vllvriae (Ιλλυρία). Στη συνέχεια υπάρχουν οι θυρεοί διάφορων ευγενών σλαβικών οικογενειών.
Το Βιβλίο Θυρεών της Φόινιτζα, μαζί με άλλα αντίστοιχα βιβλία, που όλα μαζί είναι γνωστά ως Βιβλία Θυρεών της Ιλλυρίας (στη σερβοκροατική: Ilirski grbovnici), αποτελούν σημαντική πηγή της εραλδικής στη Βαλκανική χερσόνησο.
Εξωτερικοί σύνδεσμοι
Κατηγορία:Χειρόγραφα
Μίκελ Χέρτσογκ
Ο Μίκελ Χέρτσογκ Χέρτσογκ (Ισπανικά: Mikel Herzog Herzog, γεννημένος στις 16 Απριλίου 1960 στη Μπεργάρα, Γκιπούθκοα, Χώρα των Βάσκων, Ισπανία) είναι Βάσκος τραγουδιστής-τραγουδοποιός γνωστός για τη συμμετοχή του στο.
Ο Χέρτσογκ ήταν μέλος διαφόρων γκρουπ τη δεκαετία του 1980, συμπεριλαμβανομένης της δικής του μπάντας Ébano. Για μικρό χρονικό διάστημα ήταν ο ντράμερ για το συγκρότημα Cadillac και αργότερα έγινε μέλος του La Década Prodigiosa. Έγραψε επίσης τραγούδια για άλλους καλλιτέχνες, συμπεριλαμβανομένου του "Tractor amarillo", το οποίο ήταν επιτυχία για το γκρουπ Zapato Veloz το 1993 και "La Puerta del Colegio" (1991) και "Mi Amada" (1993), επιτυχίες για το Μεξικανικό γκρουπ Magneto (μαζί με τον Alberto Estébanez). Κυκλοφόρησε αρκετά σόλο singles στη δεκαετία του 1990, και το "Hasta el final del mundo", ένα ντουέτο με τη Mónica Naranjo.
Το 1998, ο Χέρτσογκ επιλέχθηκε από τον τηλεοπτικό σταθμό Televisión Española ως Ισπανός εκπρόσωπος για τον 43ο Διαγωνισμό Τραγουδιού της Eurovision με το τραγούδι "¿Qué voy a hacer sin ti?" ("Τι θα κάνω χωρίς εσένα;"). Στο διαγωνισμό, που πραγματοποιήθηκε στο Μπέρμιγχαμ στις 9 Μαΐου, το "¿Qué voy a hacer sin ti;" τερμάτισε στην 16η θέση των 25 συμμετοχών.
Το 2001, ο Χέρτσογκ προσχώρησε στην ομάδα του τηλεοπτικού διαγωνισμού Operación Triunfo, ο οποίος χρησίμευσε για να επιλέξει τον Ισπανό συμμετέχοντα στο. Ο Χέρτσογκ ήταν ο διευθυντής μετά την ακαδημία, υπεύθυνος για τη συνεχιζόμενη καθοδήγηση των διαγωνιζομένων που έχουν αποκλειστεί, μερικοί από τους οποίους θα παρέχουν υποστηρικτικά φωνητικά για τον νικητή της παράστασης. Το 2007 συμμετείχε και πάλι στην επιλογή της Eurovision της Ισπανίας ως ένας από τους πέντε κριτές στην εκπομπή Misión Eurovisión 2007.
Παραπομπές
Κατηγορία:Ισπανοί τραγουδιστές Κατηγορία:Συμμετέχοντες στη Eurovision Κατηγορία:Ισπανοί συμμετέχοντες στο Διαγωνισμό Τραγουδιού Eurovision Κατηγορία:Διαγωνισμός Τραγουδιού Eurovision 1998
Νικόλαος Κουμάνταρος
Ο Νικόλαος Κουμάνταρος (1879 - ;) ήταν Έλληνας βιομήχανος και πολιτικός.
Βιογραφικά στοιχεία
Ήταν γιος του βιομήχανου Σταύρου Κουμάνταρου και μέλους της οικογένειας Κουμάνταρου με καταγωγή από τη Σπάρτη. Ασχολήθηκε με τις οικογενειακές επιχειρήσεις και επεκτάθηκε και στον ναυτιλιακό κλάδο. Εξελέγη για πρώτη φορά βουλευτής Λακωνίας στις εκλογές του 1926 με την υποστήριξη του Λαϊκού Κόμματος και επανεξελέγη σε αυτές του 1932. Στις εκλογές του 1933 εξελέγη βουλευτής Πειραιά με το Κόμμα των Φιλελευθέρων.
Ήταν παντρεμένος με την Ελένη Φουστάνου και είχαν αποκτήσει δύο παιδιά: την Αικατερίνη Κουμάνταρου, σύζυγο Δημητρίου Νεγρεπόντη, και τον Σπύρο Κουμάνταρο, εφοπλιστή.
Παραπομπές
Νικολαος Κατηγορία:Βουλευτές Λακωνίας Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές Πειραιά Κατηγορία:Βουλευτές εκλεγμένοι με το κόμμα των Φιλελευθέρων
Έγκον Βέλες
Βιογραφικά στοιχεία
Παρόλο που, και οι δύο γονείς του Βέλες ήσαν Ούγγροι χριστιανοί, είχαν εβραϊκή καταγωγή. Ωστόσο, ανατράφηκε ως προτεστάντης και, αργότερα, ασπάστηκε τον καθολικισμό. Σπούδασε στη Βιέννη με τον περίφημο Άρνολντ Σένμπεργκ -πιθανόν ήταν ο πρώτος ιδιωτικός μαθητής του-, καθώς και με τον Γ. Άντλερ (Guido Adler), ιδρυτή του μουσικολογικού ινστιτούτου στη Βιέννη και σημαντικό στέλεχος του αυστριακού Denkmaler. Αυτές οι διπλές επιρροές διαμόρφωσαν μεγάλο μέρος της μουσικής και ακαδημαϊκής σκέψης του. Το 1913, ο Βέλες ξεκίνησε αυτό που θα γινόταν το, δια βίου, ενδιαφέρον του για τα μουσικά δρώμενα του Βυζαντίου.
Ο Βέλες εγκατέλειψε την πατρίδα του για την Αγγλία, μετά την προσάρτησή της στη ναζιστική Γερμανία, αλλά βρέθηκε αρχικά στο Άμστερνταμ όπου, τυχαία, άκουσε το ορχηστρικό κομμάτι Prosperos Beschwörungen, υπό τη διεύθυνση του Μ. Βάλτερ (Bruno Walter). Στην Αγγλία εισήλθε -τυπικά- ως εχθρός αλλοδαπός, με προορισμό το στρατόπεδο του Hutchinson στη Νήσο του Μαν, αλλά κέρδισε την ελευθερία του, το 1943, χάρη στη διαμεσολάβηση του Η. C. Colles, κύριου μουσικοκριτικού της εφημερίδας The Times. Ο Βέλες έγινε γνωστός περισσότερο για την εκτεταμένη επιστημονική συνεισφορά του, στη μελέτη της βυζαντινής μουσικής. Αυτές οι εργασίες τού απέφεραν ένα επίτιμο διδακτορικό από την Οξφόρδη (όπου δίδαξε αργότερα), το 1932. Επίσης, έγραψε διάφορες μελέτες, όπως για τον Σένμπεργκ (Schönberg, 1921) και το Die neue Instrumentation (1928-9). Τελευταία, το ενδιαφέρον για τα έργα του Βέλες έχει αναθερμανθεί.
Μουσική και μουσικολογικά στοιχεία
Τα έργα του Βέλες ανέρχονται σε, τουλάχιστον, 112 με αριθμούς opus, καθώς και περίπου 20 έργα χωρίς αριθμό opus. Έγραψε συνολικά εννέα συμφωνίες και ίδιο αριθμό κουαρτέτων εγχόρδων. Άλλες συνθέσεις του περιλαμβάνουν όπερες, μία από τις οποίες (Die Bakchantinnen) αναθεωρήθηκε και ηχογραφήθηκε πριν από λίγα χρόνια. Επίσης, ένα οκτέτο με την ίδια οργανοθεσία που είχε ο Σούμπερτ στο δικό του, κοντσέρτα για πιάνο και βιολί (ένα από το καθένα) και μια σουίτα για βιολί και ορχήστρα.
Ορχήστρα
Επίσης, 9 συμφωνίες, η 1η το 1945, η 9η το 1970-1
Μουσική Δωματίου
Επίσης, 9 κουαρτέτα εγχόρδων, το 1ο το 1912, το 9ο το 1966
Βιβλιογραφία
Κατηγορία:Βρετανοί συνθέτες Κατηγορία:Μουσικολόγοι Κατηγορία:Αυστριακοί συνθέτες κλασικής μουσικής
Κουσαρκισλάχ
Το Κουσαρκισλάχ είναι ένα χωριό στην επαρχία Χατσμάζ του Αζερμπαϊτζάν. Βρίσκεται στο βορειοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Χατσμάζ
Κόλντο Μιτσελένα
Ο Κόλντο Μιτσελένα (γνωστός και ως Λουίς Μιτσελένα, Koldo Mitxelena Ερέντερια, 1915 - Σαν Σεμπαστιάν, 1987) ήταν Ισπανός γλωσσολόγος βασκικής καταγωγής. Θεωρείται μία από τις μεγαλύτερες μορφές της βασκικής γλώσσας και γλωσσολογίας, έχοντας συμβάλλει μαζικά στη διαδικασία ενοποίησή της.
Βιογραφία
Ο πατέρας του ήταν οπαδός του Βασκικού Εθνικιστικού Κόμματος ενώ η μητέρα του προερχόταν από τη βασκογαλλική κωμόπολη του Σαν-Ζαν-ντε-Λυ. Από την εφηβική του ηλικία αναγκάστηκε να εργαστεί λόγω αρρώστιας του πατέρα του ενώ την ίδια εποχή άρχισε να συχνάζει στους εθνικιστικούς κύκλους της Ερέντερια υπό την επιρροή του Βάσκου λογοτέχνη Σαμπιέρ ντε Λισάρδι. Μετά την έκρηξη του Ισπανικού Εμφυλίου, ο Μιτσελένα προσφέρθηκε ως εθελοντής στα δημοκρατικά στρατεύματα, γεγονός που οδήγησε στην καταδίκη του από τη δικτατορία του στρατηγού Φράνκο, αρχικά σε θάνατο κι έπειτα σε 30 χρόνια φυλάκισης. Εντούτοις, μετά από πέντε χρόνια φυλάκισης επέστρεψε το 1945 στην γενέθλια πόλη του. Έκτοτε παρακολούθησε πανεπιστημιακές σπουδές στο Κεντρικό Πανεπιστήμιο της Μαδρίτης, επιβιώνοντας με δυσκολίες. Έλαβε το διδακτορικό του δίπλωμα το 1959 και, με τη βοήθεια του φίλου του Αντόνιο Τοβάρ, δίδαξε γλωσσολογία και βασκική γλώσσα στο Πανεπιστήμιο της Σαλαμάνκα. Επίσης υπήρξε φίλος του γάλλου γλωσσολόγου Αντρέ Μαρτινέτ, τον οποίο γνώρισε κατά τη διαμονή του στη Γαλλία.
Αναφορικά με τη βασκική γλώσσα, υπήρξε ένας από τους αρχιτέκτονες της Κοινής Βασκικής, της ενοποιημένης μορφής της βασκικής γλώσσας, στα πλαίσια της Βασιλικής Ακαδημίας της Βασκικής Γλώσσας. Επίσης με την Ισπανική Μεταπολίτευση, προώθησε τη δημιουργία του Πανεπιστημίου της Χώρας των Βάσκων και του Γενικού Βασκικού Λεξικού, όντας ο καθοδηγητής πολλών νέων βάσκων φιλολόγων.
Παραπομπές
Κατηγορία:Ισπανοί γλωσσολόγοι Κατηγορία:Βασκική γλώσσα Κατηγορία:Ισπανοί ακαδημαϊκοί
Microsoft Teams
Συνομιλίες
μικρογραφία|260x260εσ|Το λογότυπο του Microsoft Teams Το Teams επιτρέπει στους χρήστες να επικοινωνούν μέσω των συνομιλιών. Οι συνομιλίες στο Teams είναι πάντα διαθέσιμες στην πλατφόρμα και έτσι οι χρήστες δεν χρειάζεται να ελέγχουν το ιστορικό των συνομιλιών τους όπως γίνεται στο Skype για επιχειρήσεις. Το Teams επιτρέπει στους χρήστες να γράψουν κείμενο και να χρησιμοποιήσουν εμότζι κατά την διάρκεια συνομιλιών. Οι χρήστες έχουν την επιλογή να ορίσουν ένα μήνυμα ως επείγον ή σημαντικό. Τα σημαντικά μηνύματα με κόκκινο χρώμα γύρω από αυτά και ένα θαυμαστικό, τα επείγοντα μηνύματα ενημερώνουν τον παραλήπτη σε τακτικά χρονικά διαστήματα μέχρι να διαβαστεί.
Υποστηρίζει τόσο ατομικές όσο και ομαδικές συνομιλίες. Οι χρήστες μπορούν να συμμετάσχουν σε μια κλήση στις ομάδες που δημιουργούνται. Επίσης, επιτρέπει τον διαμοιρασμό των αρχείων κατά τη διάρκεια συνομιλιών.
Ομάδες
Το Teams επιτρέπει σε κοινότητες ή ομάδες να εισέλθουν σε μια συνομιλία μέσω ενός συγκεκριμένου URL ή πρόσκλησης που αποστέλλεται από τον διαχειριστή ή τον ιδιοκτήτη μιας ομάδας. Το Teams για την εκπαίδευση επιτρέπει στους διαχειριστές και τους καθηγητές να δημιουργούν συγκεκριμένες ομάδες για τα μαθήματα, τις κοινότητες επαγγελματικής διδασκαλίας και εκμάθησης (PLCs), τα ακαδημαϊκό προσωπικό και το γενικό κοινό.
Κανάλια
Μέσα σε μια ομάδα, τα μέλη μπορούν να δημιουργήσουν κανάλια. Τα κανάλια αφορούν θέματα συζήτησης που επιτρέπουν στα μέλη της ομάδας να επικοινωνούν χωρίς την χρήση ηλεκτρονικού ταχυδρομείου ή SMS. Οι χρήστες μπορούν να απαντούν στα μηνύματα με κείμενο αλλά και με εικόνες, GIFs και μιμίδια.
Τα άμεσα μηνύματα επιτρέπουν στους χρήστες να στέλνουν ιδιωτικά μηνύματα σε έναν συγκεκριμένο χρήστη αντί σε μια ομάδα. Οι συνδετήρες είναι τρίτες υπηρεσίες που μπορούν να προσφέρουν πληροφορίες για το κανάλι. Οι συνδετήρες περιλαμβάνουν τα MailChimp, Facebook Pages, Twitter, PowerBI και Bing News.
Συναντήσεις
Οι συναντήσεις μπορούν να προγραμματιστούν ή να δημιουργηθούν ad hoc και οι χρήστες που επισκέπτονται το κανάλι είναι σε θέση να δουν ότι μια συνάντηση βρίσκεται σε εξέλιξη. Το Teams έχει μια πρόσθετη λειτουργία, με την οποία συνδέεται στο Microsoft Outlook προκειμένου να προσκληθούν και άλλοι σε μια συνάντηση στο Teams. Η λειτουργία αυτή βοηθά εκατοντάδες χρήστες που μπορούν να συνδεθούν μέσω ενός εξωτερικού συνδέσμου στη συνάντηση.
Το Teams Live Events αντικαθιστά το Skype Meeting Broadcast με τη δυνατότηα που δίνει στους χρήστες να μεταδίδουν σε 10.000 συμμετέχοντες στο Teams, το Yammer ή το Microsoft Stream.
Εκπαίδευση
Το Microsoft Teams επιτρέπει σε εκπαιδευτικούς να μοιράζουν υλικό, να λαμβάνουν σχόλια και να βαθμολογούν τις εργασίες μαθητών και φοιτητών μέσω του Teams με τη χρήση του κουμπιού Εργασίες, που είναι διαθέσιμο στους συνδρομητές του Office 365 για εκπαιδευτικούς σκοπούς. Τα κουίζ μπορύν επίσης να ανατίθενται στους μαθητές ως εργασίες μέσω Office Forms.
Πρωτόκολλα
Το Microsoft Teams βασίζεται σε έναν αριθμό πρωτοκόλλων της Microsoft. Οι βιντεοκλήσεις πραγματοποιούνται μέσω του πρωτοκόλλου MNP24, γνωστού από το Skype. Το πρωτόκολλο MS-SIP από το Skype για επιχειρήσεις δεν χρησιμοποιείται πλέον για να συνδέσει τους πελάτες του Teams. Το Voice over IP και οι βιντεοκλήσεις βασίζονται στο SIP ενώ το H.323 απαιτεί ειδικές πύλες προκειμένου να συνδεθούν όλοι οι διακομιστές στο Microsoft Teams.
Παραπομπές
Teams
Κουναβάδες Κέρκυρας
Οι Κουναβάδες είναι οικισμός στην Κέρκυρα. Διοικητικά ανήκει στον δήμο Κέρκυρας του ομώνυμου νομού. Σύμφωνα με την απογραφή του 2011, έχει 48 κατοίκους.
Παραπομπές
Κατηγορία:Δήμος Κέρκυρας Κατηγορία:Δήμος Βόρειας Κέρκυρας
Ιούλιος του Βολφενμπύτελ
Ο Ιούλιος (Julius, 29 Ιουνίου 1528 - 3 Μαΐου 1589), μέλος του Οίκου των Γουέλφων, ήταν δούκας του Μπράουνσβαϊγκ-Λύνεμπουργκ και κυβερνών πρίγκιπας του Μπράουνσβαϊγκ-Βολφενμπύτελ από το 1568 μέχρι τον θάνατό του. Από το 1584, κυβέρνησε επίσης το πριγκιπάτο του Κάλενμπεργκ. Ασπαζόμενος τη Μεταρρύθμιση, ιδρύοντας το πανεπιστήμιο του Χέλμστετ και εισάγοντας μία σειρά διοικητικών μεταρρυθμίσεων, ο Ιούλιος ήταν ένας από τους πιο σημαντικούς δούκες του Μπράουνσβαϊγκ στα πρώτα χρόνια της σύγχρονης εποχής.